LeBron James

| LeBron James |
| --- | --- |
 LeBron James vuonna 2022.
Henkilötiedot
Koko nimi:  LeBron Raymone James
Syntynyt: 30. joulukuuta 1984 (ikä 40) Akron, Ohio, Yhdysvallat
Kansalaisuus:   Yhdysvallat
Koripalloilija
Lempinimi:  ”King James”, "LBJ"
Pelipaikka:  pieni laitahyökkääjä, iso laitahyökkääjä
Pituus:  203 cm
Paino:  113 kg
Kätisyys:  oikea
Nyk. joukkue:  Los Angeles Lakers
Sarja:  NBA
NBA-varaus:  1. varaus 2003 (Cleveland Cavaliers)
Pelaajaura
Seurajoukkueet
2003–2010 2010–2014 2014–2018 2018–:  Cleveland Cavaliers (NBA) Miami Heat (NBA) Cleveland Cavaliers (NBA) Los Angeles Lakers (NBA)
Maajoukkueet
2004–:   Yhdysvallat
Aiheesta muualla
www.lebronjames.com
FIBA
  [ Muokkaa Wikidatassa ]   
LeBron Raymone James (s. 30. joulukuuta 1984 Akron, Ohio) on yhdysvaltalainen ammattikoripalloilija, joka edustaa NBA-joukkue Los Angeles Lakersia. Pelipaikaltaan pieni tai iso laitahyökkääjä ja lempinimeltään  ”King James” on NBA:n kaikkien aikojen pistetilaston johtaja, nelinkertainen NBA:n mestari, 10 kertainen NBA:n konferenssivoittaja, (voittaen 8 kertaa putkeen vuosina 2011–2018), sekä kolminkertainen olympiavoittaja Yhdysvaltojen olympiajoukkueen kanssa.
James on valittu neljä kertaa NBA-finaalien- ja neljä kertaa NBA:n runkosarjan arvokkaimmaksi pelaajaksi, lisäksi hänet valittiin vuoden 2024 Pariisin kesäolympialaisten miesten koripallon arvokkaimmaksi pelaajaksi. 2003 NBA:n vuoden tulokas, on osallistunut NBA:n tähdistöotteluun 21 kertaa ja tullut valituksi 13 kertaa NBA:n ykköstähdistöön, 3 kertaa kakkostähdistöön, 4 kertaa kolmostähdistöön sekä 6 kertaa NBA:n puolustustähdistöön. James on NBA:n kaikkien aikojen syöttötilaston neljäs ja riistotilaston kuudes. Hän on Vince Carterin kanssa tasoissa aktiivikausien määrässä (22), on NBA:n vanhin aktiivipelaaja sekä historian eniten minuutteja NBA:ssa pelannut pelaaja.
Nuoresta iästä lähtien James on saavuttanut maanlaajuista huomiota kokonaisvaltaisen pisteiden teon, syöttämisen, urheilullisuutensa ja peliälynsä ansiosta. Vasta pelatessaan St. Maryn lukiossa vuosina 1999–2003 häntä pidettiin jo tulevana NBA:n supertähtenä. Cleveland Cavaliers varasi 18-vuotiaan Jamesin vuoden 2003 varaustilaisuudessa ensimmäisenä. Tulokaskaudellaan James voitti vuoden tulokas palkinnon ja kaudella 2007 johdatti Cavaliersin vuoden 2007 NBA:n finaaleihin. Kausina 2009 ja 2010 James valittiin kauden arvokkaimmaksi pelaajaksi. Vuonna 2010 hän siirtyi Miami Heatiin vapaana pelaajana paljon huomiota saaneen The Decision -televisio-ohjelman aikana, joka televisioitiin suorana Yhdysvaltojen valtamedioissa.
Miami Heatin kanssa James voitti kaksi ensimmäistä NBA:n mestaruuttaan vuosina 2012 ja 2013 voittaen kumpanakin vuonna NBA:n arvokkaimman ja NBA:n finaalien arvokkaimman pelaajan palkinnot. Neljän Miami-kauden jälkeen James palasi vuonna 2014 Clevelandiin ja johdatti vuonna 2016 Cavaliersin NBA:n mestariksi ensimmäistä kertaa seuran historian aikana, voittamalla Golden State Warriorsin finaalisarjassa 4–3. Mainittavaa on, että Cavaliers oli finaalisarjassa neljän ottelun jälkeen 1–3 tappiolla. Kesällä 2018 James allekirjoitti 154 miljoonan dollarin sopimuksen Los Angeles Lakersin kanssa ja vuonna 2020 voitti seuran kanssa neljännen NBA mestaruutensa. Jamesista tuli historian ainoa pelaaja, kuka on voittanut NBA:n finaalien arvokkaimman pelaajan palkinnon kolmessa eri joukkueessa.
Kentän ulkopuolella James on kasvattanut rahallista varakkuuttaan useilla eri yhteistyösopimuksilla. Hän on NBA:n historian ensimmäinen aktiivipelaaja jonka uran tienestit ovat ylittäneet 1 miljardin dollarin rajapyykin. Jamesista on kirjoitettu elämänkertoja, hän on esiintynyt dokumenteissa sekä tv-mainoksissa ja näytellyt pääosaa elokuvassa Space Jam: Uusi legenda (2021). Hänet on valittu vuosina 2005, 2013, 2017 ja 2019 Times-lehden maailman sadan vaikutusvaltaisimman ihmisen joukkoon ja vuodesta 2011 lähtien hän on ollut osaomistaja Liverpool FC:ssa. Lisäksi hänen johtamansa LeBron James Family Foundation on avannut kouluja, asuinrakennuksia ja terveysasemia Akronissa, Ohion osavaltiossa.